Menslike beendere in Soweto gevindArgieffoto (Foto: Skulls Unlimited) ŉ Geraamte van ŉ mens is Donderdag agter ŉ toilet in ŉ informele nedersetting naby Doornkop in Soweto, Gauteng, gevind. “Een van die inwoners het die beendere gevind en die polisie ontbied,” het Kay Makhubela, woordvoerder van die polisie, gesê. “ŉ Patoloog het bevestig die beendere is menslik.” Die oorskot sal na ŉ staatslykshuis geneem word en toetse sal gedoen word om die geslag en ouderdom van die persoon te bepaal. Dit is nog nie duidelik hoe lank die beendere daar lê of hoe die persoon dood is nie. Bron: Naledi Shange, News24